கேள்வி: குல்செக்ரா ஹோஜா பற்றி தகவல் சொல்.
பதில்: குல்செக்ரா குலி ஏ. ஹோஜா ( ''Gulchehra "Guli" A. Hoja'' ) (பிறப்பு 1973) ஒரு உய்குர்-அமெரிக்க பத்திரிகையாளர் ஆவார். இவர் 2001 ஆம் ஆண்டு முதல் ''ரேடியோ ஃப்ரீ ஏசியா''வில் பணியாற்றி வருகிறார். நவம்பர் 2019 இல், சின்சியாங்கில் நடந்து வரும் மனித உரிமைகள் நெருக்கடியைப் பற்றி அறிக்கை செய்ததற்காக மேக்னிட்ஸ்கி மனித உரிமைகள் விருதைப் பெற்றார். மேலும் 2020 இல், சர்வதேச பெண்கள் ஊடக அறக்கட்டளையின் தைரியமான பத்திரிகையாளருக்கான விருதைப் பெற்றார் . மேலும் 2020 ஆம் ஆண்டில், "மிகவும் செல்வாக்கு மிக்க 500 முஸ்லிம்கள்" பட்டியலில் இடம்பெற்றார்.
கேள்வி: குல்செக்ரா ஹோஜா - சீனாவை விட்டு வெளியேறுதல் குறித்து விரிவாக சொல்லுங்கள்.
பதில்: முதலில் சீன அரசு ஊடகங்களுடனான தனது பணியிலும் அரசு உய்குர் மக்களை நடத்துவதில் சங்கடத்தை உணர்ந்தார். உய்குர் குழந்தைகளை அவர்களின் வீடு மற்றும் கிராமங்களில் இருந்து "பிரதான" சீனாவில் வளர்க்க அழைத்துச் செல்லப்பட்டதைப் பற்றிச் சென்று அறிக்கை செய்தார். 2001 இல், ஆஸ்திரியா விடுமுறையில் இருந்தபோது, முதன்முறையாக இணையத்தை அணுகி, சீனாவிற்கு வெளியே உய்குர் ஆர்வலர்களின் செயல்பாடுகளைப் பற்றி அறிந்து கொண்டார். ஆஸ்திரிய தலைநகர் வியன்னா இருந்தபோது, சீன அரசு ஊடகத்திற்கான தனது பணிக்காக வெட்கப்பட்ட சீனாவுக்குத் திரும்ப வேண்டாம் என்று முடிவு செய்தார். அந்த ஆண்டு அக்டோபரில், அமெரிக்காவிற்கு குடிபெயர்ந்து ''ரேடியோ ஃப்ரீ ஏசியாவில்'' பணியாற்றத் தொடங்கினார். அதில் சீன அரசாங்கத்தால் உய்குர் மக்கள் மீதான அடக்குமுறையைப் பற்றி அறிக்கை செய்தார். படிமம்:Hoja_Pompeo_0520feat01-13.jpg படிமம்:RFA_Uighur_journalists_2018.jpg 2017 ஆம் ஆண்டில், ஹோஜா சீன அரசாங்கத்தால் பயங்கரவாதி என்று குற்றம் சாட்டப்பட்டு தேடப்படும் குற்றவாளிகள் பட்டியலில் சேர்க்கப்பட்டார். இவரது அறிக்கையின் காரணமாக இவரது சகோதரரும் இந்த நேரத்தில் கைது செய்யப்பட்டு சின்சியாங் தடுப்பு முகாம் ஒன்றில் வைக்கப்பட்டார். ஜனவரி 28, 2018 அன்று, அவர் சின்சியாங்கில் உள்ள தனது பெற்றோரைப் பார்க்கச் சென்றபோது "பயங்கரவாத நடவடிக்கைகள்" என்று கைது செய்யப்பட்ட ஓமுர்பெக் எலியின் நேர்காணலை வெளியிட்டார். எலி சின்சியாங் தடுப்பு முகாம் ஒன்றில் வைக்கப்பட்டு பின்னர் விடுவிக்கப்பட்டார். மூன்று நாட்களுக்குப் பிறகு ஜனவரி 31 அன்று, ஹோஜாவின் குடும்பத்தைச் சேர்ந்த இருபத்தைந்து உறுப்பினர்கள் சின்சியாங்கில் உள்ள உள்ளூர் காவல் நிலையங்களுக்கு வரவழைக்கப்பட்டு அவர்களும் தடுப்புக்காவலில் வைக்கப்பட்டனர். ஏப்ரல் 2021 இல், இவரது தாய் மற்றும் சகோதரரின் காணொள்கள் வெளியிடப்பட்டன. அதில் அவர்கள் சாதாரண வாழ்க்கையை நடத்துவதாகக் கூறி, இவரது அறிக்கையை விமர்சித்தனர். மார்ச் 27, 2019 அன்று, சின்சியாங் தடுப்பு முகாம்களில் உள்ள குடும்ப உறுப்பினர்களைக் கொண்ட நபர்களின் பிரதிநிதியாக அமெரிக்க வெளியுறவு அமைச்சர் மைக்கேல் பாம்பியோவை ஹோஜா சந்தித்தார்.
கேள்வி: குல்செக்ரா ஹோஜா - பாராட்டுகள் பற்றி நீங்கள் என்ன அறிந்துள்ளீர்கள்?
பதில்: நவம்பர் 2019 இல், சின்சியாங்கில் நடந்து வரும் மனித உரிமைகள் நெருக்கடி குறித்து அறிக்கை செய்ததற்காக ஹோஜா மேக்னிட்ஸ்கி மனித உரிமைகள் விருதைப் பெற்றார். 2020 ஆம் ஆண்டில், மிகவும் செல்வாக்கு மிக்க 500 முஸ்லிம்களில் ஹோஜா பட்டியலிடப்பட்டார். 2020 இல், ஹோஜா சர்வதேச பெண்கள் ஊடக அறக்கட்டளை தைரியமான பத்திரிகையாளருக்கான விருதைப் பெற்றார்.
கேள்வி: குல்செக்ரா ஹோஜா - சொந்த வாழ்க்கை பற்றி விளக்கவும்.
பதில்: ஹோஜா தனது கணவர் மற்றும் மூன்று குழந்தைகளுடன் வர்ஜீனியாவின் உட்பிரிட்ஜில் வசித்து வருகிறார்.